LĪGUMS 
paskaidrojuma raksta (vienkāršota pārbūve) izstrādei un telpu pielāgošanas darbu veikšanai veselības punkta izveidei 18.novembra ielā 354A, Daugavpilī
Līguma sagatavošanas vieta ir Daugavpils.

Līguma divpusējas parakstīšanas datums ir pēdējā parakstītā laika zīmoga datums.

Daugavpils valstspilsētas pašvaldības iestāde “Sociālais dienests”, reģ. Nr.90001998587, juridiskā adrese Vienības iela 8, Daugavpils, LV-5401, tās vadītājas Marinas Gerasimovas personā, (turpmāk – Pasūtītājs) no vienas puses, 
Sabiedrība ar ierobežotu atbildību “BUILDER INDUSTRY”, reģistrācijas Nr.41503054059, juridiskā adrese 18. novembra iela 31 - 8, Daugavpils, tās valdes priekšsēdētāja ar tiesībām pārstāvēt kapitālsabiedrību atsevišķi Artūra Čipata personā, turpmāk – Izpildītājs, no otras puses, abi kopā turpmāk saukti Puses vai katrs atsevišķi saukts Puse,

pamatojoties uz Daugavpils valstspilsētas pašvaldības iepirkuma komisijas 2024.gada 18.oktobra lēmumu (iepirkumu komisijas sēdes protokols Nr.5) atklātā konkursā “Paskaidrojuma raksta (vienkāršota pārbūve) izstrāde un telpu pielāgošanas darbu veikšana veselības punkta izveidei 18.novembra ielā 354A, Daugavpilī”, identifikācijas Nr.DVP 2024/93, parakstīja sekojošu līgumu (turpmāk – Līgums):
1. LĪGUMĀ LIETOTIE TERMINI

1.1. Autortiesību objekts – jebkuri Līguma izpildes rezultātā radītie materiālie objekti un visi augļi gan to materiālajā, gan intelektuālajā nozīmē, kurus aizsargā Autortiesību likums un citi spēkā esošie normatīvie akti. Autortiesību objekts ir tostarp, bet ne tikai būvniecības ieceres dokumentācija, kā arī visa cita ar Līgumu izpildi saistītā grafiskā un teksta dokumentācija, t.sk. skices, meti, e-pastu teksti, idejas, darba materiāli, aprēķini, vizuālizācijas u.tml., ko Pasūtītājs Līguma izpildes laikā jebkādā veidā saņēma no Izpildītāja saistībā ar pakalpojumu un kas jebkāda veidā traktējams kā Izpildītāja intelektuālais īpašums un/vai autortiesību objekts.

1.2. Autoruzraudzības pakalpojumi – Izpildītāja nodrošinātā būvdarbu kontrole objektā pēc būvniecības ieceres dokumentācijas izstrādes un projektēšanas darbu daļas nodošanas Pasūtītājam, lai nodrošinātu būvniecības ieceres realizāciju atbilstoši izstrādātajai būvniecības ieceres dokumentācijai, tehniskai specifikācijai, spēkā esošajiem normatīvajiem aktiem un Pasūtītāja prasībām. Autoruzraudzības tvērumā ietilpst būvniecības ieceres realizācijai nepieciešamo būvdarbu autoruzraudzība līdz attiecīgo būvdarbu pabeigšanai un nodošanai ekspluatācijā.

1.3. Autoruzraudzības pakalpojumu izpildes akts – akts, kurā tiek dokumentēti attiecīgā periodā faktiski izpildītie Autoruzraudzības pakalpojumi.

1.4. Autoruzraugs – Izpildītājs, kurš šī Līguma ietvaros sniedz Autoruzraudzības pakalpojumus.

1.5. Būvniecības informācijas sistēma (turpmāk – BIS) – sistēma, kas izmantojama pakalpojumu sniegšanai un būvdarbu veikšanai. 

1.6. Būvdarbi – būvniecības ieceres realizācija objektā atbilstoši būvniecības ieceres dokumentācijai, tehniskajai specifikācijai un spēkā esošajiem normatīvajiem aktiem.

1.7. Būvdarbu izpildes akts – akts, kurā tiek dokumentēti attiecīgā periodā faktiski izpildītie Būvdarbi.

1.8. Būvobjekta nodošanas un pieņemšanas akts – akts, kas apliecina Līgumā noteikto Būvdarbu izpildi un pēc tā abpusējās parakstīšanas apliecina visu Būvdarbu pieņemšanu no Pasūtītāja puses.

1.9. Būvkomersants – Izpildītājs, kurš šī Līguma ietvaros veiks Būvdarbus. 

1.10. Būvniecības iecere – telpu apdares un inženiertīklu atjaunošana/ierīkošana WC cilvēkiem īpašām vajadzībām 18.novembra iela 354a, Daugavpilī.

1.11. Būvniecības ieceres dokumentācija (turpmāk – BID) – Latvijas Republikā spēkā esošo normatīvo aktu noteiktajā kārtībā izstrādāta un saskaņota būvniecības dokumentācija, tās izmaiņas un citi Būvniecības ieceres realizācijai nepieciešamie dokumenti, kas izstrādāti tādā pakāpē un apjomā, lai Pasūtītājs un Izpildītājs varētu realizēt dabā Būvniecības ieceri, kā arī visus tehniskajā specifikācijā izvirzītos mērķus, šī Līguma ietvaros.

1.12. Būvniecības ieceres dokumentācijas (BID) nodošanas un pieņemšanas akts – akts, kas apliecina Līgumā noteikto Projektēšanas pakalpojumu izpildi un pēc tā abpusējās parakstīšanas apliecina BID pieņemšanu no Pasūtītāja puses.

1.13. Būvvalde – Daugavpils valstspilsētas pašvaldības iestādes “Daugavpils pašvaldības centrālā pārvalde” Pilsētplānošanas un būvniecības departamenta Būvvalde, kas spēkā esošo normatīvo aktu noteiktajā kārtībā pilda būvvaldes funkcijas.

1.14. Defekts – ikviens Būvdarbu kvalitātes trūkums, kas radies Būvdarbu laikā vai garantijas termiņa laikā, kā arī arī, ja trūkums ir radies neatbilstošas (nekvalitatīvas) BID dēļ, un saskaņā ar normatīvajiem aktiem būvniecības jomā vai atbilstoši Līguma noteikumiem ir Izpildītāja atbildība.

1.15. Defektu akts – akts par defektiem, tai skaitā par tiem, kas konstatēti pēc attiecīgo Būvdarbu vai jebkuras to daļas pieņemšanas vai Būvdarbu garantijas termiņa laikā, kā arī par Būvdarbu izpildes aktā vai Būvobjekta nodošanas un pieņemšanas aktā neatbilstoši norādītiem Būvdarbu apjomiem vai Būvdarbu izmaksām.

1.16. Elektronisks rēķins (turpmāk – E-rēķins) – Izpildītāja elektroniski sagatavots un Pasūtītājam nosūtīts rēķins izpildīto Pakalpojumu un Būvdarbu apmaksai.

1.17. Garantijas darbi – konstatēto Būvdarbu defektu un citu garantijas termiņa laikā konstatēto neatbilstību novēršanas darbi.

1.18. Nepārvarama vara – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas Republikas iestāžu, kā arī pašvaldību iestāžu pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.). Ierobežojumi, kurus Puses varēja paredzēt iepirkuma procedūras laikā un Līguma noslēgšanas brīdī, piemēram ierobežojumi, kas saistīti ar COVID-19, nav uzskatāmi par Nepārvaramas varas apstākli, izņemot gadījumu, kad publiskas varas kompetenta iestāde pieņēma uz Covid-19 attiecināmu lēmumu, kas tieši un nepārprotami neļauj pildīt Līgumā noteiktās saistības.

1.19. Objekts (arī Būvobjekts) – Veselības punkta izveide Daugavpils valstspilsētas pašvaldības iestādes "Sociālais dienests" Daugavpils sociālās aprūpes centrā 18.Novembra ielā 354a, Daugavpilī.

1.20. Pakalpojumi – projektēšanas pakalpojumi, Autoruzraudzības pakalpojumi un citi ar Līguma priekšmetu saistītie pakalpojumi Būvniecības ieceres realizācijai Objektā atbilstoši tehniskajai specifikācijai un spēkā esošajiem normatīvajiem aktiem.

1.21. Pievienotās vērtības nodoklis (turpmāk – PVN) – pievienotās vērtības nodoklis, kas piemērojams saskaņā ar spēkā esošo normatīvo aktu prasībām.

1.22. Projektēšanas pakalpojumi – Būvniecības ieceres realizācijai veicamās Objekta izpētes un nepieciešamo dokumentu izstrādes process, kurā Izpildītājs izstrādā un spēkā esošo normatīvo aktu noteiktajā kārtībā saskaņo BID ar Pasūtītāju, visām atbildīgajām institūcijām un citiem subjektiem.

1.23. Projektēšanas pakalpojumu izpildes akts – akts, kurā tiek dokumentēti attiecīgā periodā faktiski izpildītie Projektēšanas pakalpojumi.

1.24. Projektētājs – Izpildītājs, kurš šī Līguma ietvaros sniedz Projektēšanas pakalpojumus.

1.25. Tehniskās specifikācijas – Pasūtītāja izvirzītais Projektēšanas pakalpojumu un Būvdarbu uzdevums, teksta, attēlu un grafisko dokumentu kopums, kas detalizētāk formulē Būvniecības ieceri un Pasūtītāja mērķus.  

2. LĪGUMA PRIEKŠMETS

2.1. Pasūtītājs uzdod, bet Izpildītājs apņemas pret atlīdzību ar saviem darba rīkiem, tehniskajiem līdzekļiem, materiāliem, darbaspēku un citiem nepieciešamajiem resursiem sniedz Pakalpojumu un veic Būvdarbus Būvniecības ieceres realizācijai Objektā jeb veic būvniecības ieceres dokumentācijas izstrādi, autoruzraudzību un būvdarbus būvobjektā 18.novembra ielā 354a, Daugavpilī, atbilstoši Līguma nosacījumiem, spēkā esošo normatīvo aktu prasībām un Līguma pielikumu noteikumiem.

2.2. Ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.

3. LĪGUMA CENA UN NORĒĶINU KĀRTĪBA

3.1. Līguma cena par Līguma ietvaros sniedzamiem Pakalpojumiem un veicamiem Būvdarbiem ir 29488,56 EUR (divdesmit deviņi tūkstoši četri simti astoņdesmit astoņi euro 56 centi) bez PVN (turpmāk – Līguma cena), kura sastāv no sekojošam daļām:

3.1.1. par Projektēšanas pakalpojumiem – 4740,80 EUR (četri tūkstoši septiņi simti četrdesmit euro 80 centi) bez PVN;

3.1.2. par Būvdarbiem – 23793,36 EUR (divdesmit trīs tūkstoši septiņi simti deviņdesmit trīs euro 36 centi) bez PVN;

3.1.3. par Autoruzraudzības pakalpojumiem – 954,40 EUR (deviņi simti piecdesmit četri euro 40 centi) bez PVN.

3.2. Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.
3.3. Līgumcenā ir ietvertas visas izpētes un priekšizpētes, atlīdzības (tai skaitā, Autortiesību likumā paredzētās autoratlīdzības), konsultācijas par BID un tā risinājumiem, Pakalpojumu sniegšanai nepieciešamās izejmateriālu, tehnisko noteikumu, slēdzienu un atzinumu, saskaņojumu (t.sk. administratīvas darbības BIS) un informācijas apkopšanas, uzmērīšanas, apsekošanas, transporta, apdrošināšanas, Būvdarbu veikšanai izmantojamo būvniecības izstrādājumu, iekārtu, darbu, piegādes un transporta, apdrošināšanas, elektroenerģijas, būvgružu aizvākšanas un būvlaukuma uzturēšanas izmaksas, kā arī nodevu un nodokļu (izņemot PVN) izmaksas un izmaksas, kas nav tieši iekļautas Līgumā un tā pielikumos, bet kuru izpildes vai pielietojuma nepieciešamība izriet no Būvniecības ieceres, Pasūtītāja ieceres, Objekta rakstura un/vai apjoma, un kuru izpilde vai pielietojums var būt nepieciešams, lai kvalitatīvi sniegu Pakalpojumu vai veiktu Būvdarbus. Līgumcenā ir ietvertas visas izmaksas, kas nepieciešamas arī iespējamo grozījumu veikšanai BID.

3.4. Līguma pielikumos noteiktās darbu izmaksu vienību cenas paliek nemainīgas visā Līguma darbības laikā.
3.5. Pasūtītājs apmaksu par sniegtajiem Pakalpojumiem un veiktajiem Būvdarbiem veic sekojošā kārtībā:

3.5.1. par Projektēšanas pakalpojumiem:

3.5.1.1. maksājums 100% (simts procentu) apmērā no Līguma 3.1.1.apakšpunktā norādītās Projektēšanas pakalpojumu summas Pasūtītājs samaksā Izpildītājam 30 (trīsdesmit) dienu laikā pēc saskaņotas BID iesniegšanas, BID nodošanas un pieņemšanas akta abpusējas parakstīšanas un E-rēķina saņemšanas.

3.5.2. par Būvdarbiem:

3.5.2.1. Izpildītājs, ievērojot Līguma 3.5.2.2.apakšpunktā minēto kārtību, iesniedz Pasūtītājam E-rēķinu sekojošos termiņos:
3.5.2.1.1. par ikmēneša būvdarbu izpildes aktā ietverto Būvdarbu pieņemšanu – 20 (divdesmit) darbdienu laikā no ikmēneša būvdarbu izpildes akta abpusējas parakstīšanas dienas vai pieņemšanas dienas Līguma 8.1.4. un 8.1.7.apakšpunktā minētajā gadījumā;

3.5.2.1.2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī – 20 (divdesmit) darbdienu laikā no Būvobjekta nodošanas un pieņemšanas akta abpusējas parakstīšanas dienas;

3.5.2.2. Pasūtītājs norēķinās ar Izpildītāju, pārskaitot maksājuma summu uz Izpildītāja E-rēķinā norādīto bankas norēķinu kontu, sekojošos termiņos:
3.5.2.2.1. par iepriekšējā mēnesī faktiski izpildītajiem un Pasūtītāja pieņemtajiem Būvdarbiem 10 (desmit) darbdienu laikā no Izpildītāja sagatavota Līguma noteikumiem atbilstoša E-rēķina saņemšanas;

3.5.2.2.2. par visiem izpildītajiem Būvdarbiem, Pasūtītājs maksā Izpildītājam 30 (trīsdesmit) dienu laikā no Izpildītāja sagatavota Līguma noteikumiem atbilstoša E-rēķina un garantijas laika nodrošinājuma saņemšanas.

3.5.3. par Autoruzraudzības pakalpojumiem:

3.5.3.1. apmaksa tiek veikta pa daļām katru mēnesi, proporcionāli izpildīto Būvdarbu vērtībai, no Līguma 3.1.3.apakšpunktā norādītās Autoruzraudzības pakalpojumu  summas. Minētā ikmēneša samaksa par Autoruzraudzības pakalpojumiem tiek noteikta proporcionāli attiecīgajā mēnesī sniegtajam Autoruzraudzības pakalpojumu  apjomam attiecībā pret kopējo Autoruzraudzības pakalpojumu apjomu (100%) (viens simts procenti) naudas izteiksmē. Autoruzraudzības apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto Būvdarbu apjoma attiecībā pret kopējo Būvdarbu apjomu (100%) (viens simts procenti) naudas izteiksmē. Maksājums tiek veikts 20 (divdesmit) dienu laikā pēc ikmēneša Autoruzraudzības pakalpojumu izpildes akta abpusējas parakstīšanas un E-rēķina saņemšanas;

3.5.3.2. Gala maksājumu Pasūtītājs veic 20 (divdesmit) dienu laikā pēc visu Būvdarbu izpildes, Objekta nodošanas ekspluatācijā un E-rēķina saņemšanas.

3.6. Visus E-rēķinus Izpildītājs sagatavo elektroniski un no sava e-pasta adreses *** nosūta uz Pasūtītāja e-pasta adresi ***. Šādi E-rēķini ir derīgi bez paraksta. Izpildītājs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. Uz E-rēķina tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi. Ja Pasūtītājs vēlas saņemt rēķinus papīra formātā, tas informē Izpildītāju  par to 10 (desmit) dienas iepriekš.

3.7. Par samaksas brīdi uzskatāms bankas atzīmes datums Pasūtītāja maksājuma uzdevumā.

3.8. Aktus un E-rēķinus Izpildītājs iesniedz Pasūtītājam saskaņošanai un apmaksas veikšanai.

3.9. Ja Pasūtītājam rodas pretenzijas par aktā norādītās informācijas un/vai E-rēķinā norādītās summu pamatotību, Pasūtītājam ir tiesības rakstiski iesniegt Izpildītājam pamatotu pretenziju un neapmaksāt E-rēķinu līdz brīdim, kamēr pretenzijā minētais nav nokārtots vai atrisināts. Ja Pasūtītājs ir iesniedzis pamatotu pretenziju, tad Izpildītājam nav tiesības piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.
3.10. Ja Līgumu izbeidz pirms termiņa, tad Puses veic galējo norēķinu par faktiski sniegtajiem Pakalpojumiem vai veiktajiem Būvdarbiem 10 (desmit) darbdienu laikā no dienas, kad Puses ir parakstījušas aktu par faktiski sniegtajiem Pakalpojumiem vai veiktajiem Būvdarbiem, ja Izpildītājs ir iesniedzis līguma noteikumiem atbilstošu E-rēķinu. Ja Pušu starpā līdz Līguma izbeigšanas dienai pastāv strīds par faktiski sniegtajiem Pakalpojumiem vai veiktajiem Būvdarbiem (tai skaitā to apjomiem), šajā punktā minētajā aktā iekļauj tikai tos faktiski faktiski sniegtos Pakalpojumus vai veiktos Būvdarbus, par kuru izpildi Pusēm nav domstarpību. Puses strīdu risina, veicot attiecīgu ekspertīzi.
3.11. Ja ekspertīze apstiprina Pasūtītāja pretenzijā norādīto, Izpildītājs sedz ar ekspertīzi veikšanu saistītos izdevumus.
4. LĪGUMA IZPILDES TERMIŅŠ UN TEHNOLOĢISKAIS PĀRTRAUKUMS

4.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.

4.2. Līguma izpildes termiņš – 120 (viens simts divdesmit) dienas no līguma abpusējas parakstīšanas dienas, kas paredz sekojošus starptermiņus:
4.2.1. Projektēšanas pakalpojumi – 60 (sešdesmit) dienas dienas no Līguma abpusējas parakstīšanas dienas;
4.2.2. Būvdarbi – 60 (sešdesmit) dienas no dienas, kad saņemta Būvvaldes atzīme par Būvdarbu uzsākšanas nosacījumu izpildi;
4.2.3. Autoruzraudzības pakalpojumi – no Būvdarbu uzsākšanas dienas līdz Būvobjekta pieņemšanai ekspluatācijā dienai.

4.3. Līgums paredz citus sekojošus termiņus:

4.3.1. Būvdarbu uzsākšana – 5 (piecu) dienu laikā no dienas, kad saņemta Būvvaldes atzīme par Būvdarbu uzsākšanas nosacījumu izpildi;
4.3.2. Garantijas termiņš – 5 (pieci) gadi no būvobjekta nodošanas un pieņemšanas akta abpusējas parakstīšanas dienas.
4.4. Līguma izpildes termiņā netiek ieskaitīti sekojoši termiņi:

4.4.1. spēkā esošajos normatīvajos aktos noteiktais termiņš, kad Būvvalde izskata BID;

4.4.2. tehnoloģiskais pārtraukums;

4.4.3. laika periods, kad noris Būvniecības ieceres publiska apspriešana, gadījumā, ja tiek paredzēta Būvniecības ieceres publiska apspriešana;

4.4.4. laika periods, kad tiek veikta ietekmes uz vidi procedūra, ja tiek paredzēta ietekmes uz vidi procedūras veikšana.

4.5. Pēc Pušu atsevišķi parakstīta dokumenta Pakalpojumu vai Būvdarbu izpildē var tikt paredzēts tehnoloģiskais pārtraukums, ja pastāv vismaz viens no sekojošajiem Izpildītāja objektīvi pierādītiem un Pasūtītāja izvērtētiem gadījumiem:

4.5.1. Projektēšanas pakalpojumu izpildes ietvaros:

4.5.1.1. projektēšanai nepieciešamo zemes gabala/zemes gabalu īpašumtiesību (piederības) jautājumu kārtošana;

4.5.1.2. papildus topogrāfijas saskaņošana; 

4.5.1.3. publiskās apspriešanas un/vai ietekmes uz vidi procedūras veikšana;  

4.5.1.4. atzinumu un/vai atļauju saņemšana, kas ir Pasūtītāja pienākums;

4.5.1.5. publiskas pārvaldes iestāžu vai tiesas lēmumi, kas tieši attiecināmi uz Būvniecības ieceri;

4.5.1.6. citi no Pusēm neatkarīgi un iepriekš neparedzami apstākļi.

4.5.2. Būvdarbu izpildes ietvaros:

4.5.2.1. iestājās nelabvēlīgi klimatiskie apstākļi, kas kavē vai neļauj veikt Būvdarbu izpildi, un šo faktu apliecina objektīvi pierādījumi, piemēram, attiecīgas kompetentas publiskas pārvaldes iestādes sniegtā informācija vai būvuzrauga atzinums;

4.5.2.2. iestājās objektīvs un no Izpildītāja gribas neatkarīgs iemesls, kas kavē vai neļauj veikt Būvdarbu izpildi un kurš iepriekš nevarēja būt paredzams un/vai novēršams, un šo faktu apliecina objektīvi pierādījumi;

4.5.2.3. Objektā vai tam pieguļošā teritorijā trešā persona likumīgi veic būvdarbus vai sniedz pakalpojumus;

4.5.2.4. publiskas pārvaldes iestāde pieņēma administratīvo aktu, kas ir attiecināms uz Būvdarbiem, un šāds administratīvais akts kavē Būvdarbu izpildes termiņa ievērošanu, un šāda akta izdošanās pamatā nav Izpildītāja darbība vai bezdarbība;

4.5.2.5. Objektā tiek veikti avārijas darbi, proti, darbi, lai novērstu neparedzētus  inženierkomunikāciju vai cita veida bojājumus, kas var izsaukt cilvēku nelaimes gadījumus vai materiālus zaudējumus;

4.5.2.6. Objektā tiek atrasti sprādzienbīstami priekšmeti, kuru izņemšana ilgst vairāk kā 3 (trīs) darba dienas;

4.5.2.7. Objektā tiek atrastas arheoloģiskās vērtības, kuru izņemšana ilgst vairāk kā 3 (trīs) darba dienas;

4.5.2.8. Objektā tiek konstatēti būtiskie šķēršļi (pazemes pamati, nedarbojošās komunikācijas u.tml.), kuri neļauj turpināt Būvdarbus un kuru esamība nebija paredzēta Līguma pielikumos;

4.5.2.9. Būvdarbus objektīvi nav iespējams veikt saskaņā ar būvuzrauga atzinumu;

4.5.2.10. citi no Pusēm neatkarīgi un iepriekš neparedzami apstākļi.

4.5.3. Autoruzraudzības pakalpojumu izpildes ietvaros:

4.5.3.1. Būvdarbu līguma ietvaros iestājas tehnoloģiskais pārtraukums;

4.5.3.2. publiskas pārvaldes iestāžu vai tiesas lēmumi, kas tieši attiecināmi uz Būvniecības ieceri;

4.5.3.3. citi no Pusēm neatkarīgi un iepriekš neparedzami apstākļi.

4.6. Tehnoloģiskais pārtraukums netiek ieskaitīts kopējā Līguma izpildes termiņā un nav uzskatāms par tā pagarinājumu, taču ar tehnoloģisko pārtraukumu tiek pagarināts kopējais  Līguma izpildes laiks.

4.7. Tehnoloģisko pārtraukumu aprēķina tikai un vienīgi uz to laika posmu, kad pastāv Līgumā atrunātais gadījums.

4.8. Pusēm ir pienākums veikt visas iespējamās darbības, lai novērstu tehnoloģiskā pārtraukuma iestāšanos vai līdz minimumam samazinātu tehnoloģiskā pārtraukuma esības termiņu. 

4.9. Tehnoloģisko pārtraukumu Izpildītājam jāprasa nekavējoties un tiklīdz attiecīgais kavējošais apstāklis ir iestājies, bet ne vēlāk kā 5 (piecu) darba dienu laikā, sniedzot rakstiskus pierādījumus.

4.10. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Izpildītājam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.
4.11. Līgumā noteiktās Pasūtītāja tiesības apturēt Līguma izpildi nav uzskatāmas par Pasūtītāja vainu un nevar būt par pamatu Izpildītājam prasīt no Pasūtītāja jebkādus zaudējumu, kompensāciju, izdevumus, atlīdzību par dīkstāvi u.tml.

5. VISPĀRĪGIE PAKALPOJUMU SNIEGŠANAS UN BŪVDARBU VEIKŠANAS NOSACĪJUMI

5.1. Izpildītājs ir atbildīgs par Projektēšanas un Autoruzraudzības pakalpojumu sniegšanu, Būvdarbu veikšanu atbilstoši Līguma nosacījumiem, Līguma pielikumu noteikumiem un spēkā esošo normatīvo aktu prasībām.

5.2. Izpildītājs sniedz informāciju Pasūtītājam par Līguma izpildes gaitu Pasūtītāja noteiktajā termiņā, kas nav garāks par 2 (divām) darba dienām.

5.3. Izpildītāja BID atklātās neatbilstības Izpildītājs labo uz sava rēķina Pasūtītāja noteiktajā termiņā, kas nav garāks par 5 (piecām) darba dienām.

5.4. Izpildītājs 2 (divu) darba dienu laikā rakstiski informē Pasūtītāju par visiem apstākļiem, kas atklājušies Līguma izpildē un var radīt šķēršļus turpmākai tā kvalitatīvai un savlaicīgai izpildei.

5.5. Pēc Pasūtītāja vai citu ieinteresēto personu lūguma Autoruzraudzības pakalpojuma izpildes ietvaros Izpildītājs ierodas Būvobjektā lūgumā noteiktajā termiņā, kas nav garāks par 24 (divdesmit četrām) stundām.

5.6. Pēc Pasūtītāja ielūguma, kas nosūtīts vismaz 24 (divdesmit četras) stundas agrāk, Izpildītājs piedalās būvsapulcē.

6. IZPILDĪTĀJA PIENĀKUMI UN TIESĪBAS

6.1. Izpildītāja pienākumi:
6.1.1. vispārīgie:

6.1.1.1. sniegt Pakalpojumus un veikt Būvdarbus augstā kvalitātē un atbilstoši Līguma, Līguma pielikumu un spēkā esošo normatīvo aktu prasībām;
6.1.1.2. sniegt Pasūtītājam nepieciešamo informāciju par Pakalpojumu un Būvdarbu izpildes gaitu;
6.1.1.3. patstāvīgi organizēt un kontrolēt savu nolīgto apakšuzņēmēju iesaisti Līguma izpildē. Norēķinus ar apakšuzņēmējiem Izpildītājs kārto patstāvīgi. Izpildītājs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;

6.1.1.4. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.

6.1.2. Projektēšanas darbu izpildē:

6.1.2.1. apsekot Objektu dabā;

6.1.2.2. veikt Būvniecības ieceres realizācijai nepieciešamo tehnisko izpēti, iegūt visu nepieciešamo informāciju un papildus dokumentāciju;

6.1.2.3. izstrādāt BID, saskaņot to ar Pasūtītāju tehniskajā specifikācijā noteiktajā kārtībā, izpildīt Būvniecības ieceres realizācijai izvirzītos projektēšanas nosacījumus, ja tādi izdoti, saskaņot BID ar visām nepieciešamām institūcijām un citiem subjektiem, kuru tiesības un intereses var tikt skartas; 

6.1.2.4. pieprasīt un saņemt attiecīgo objektu un inženiertīklu īpašnieku tehniskos noteikumus, ja Būvniecības iecere skar objektu un inženiertīklu ekspluatācijas aizsargjoslas;

6.1.2.5. konsultēties ar Pasūtītāju, kā arī piedāvāt tādus BID risinājumus, kas būtu ekonomiski, lietošanā racionāli, funkcionāli, atbilstu Pasūtītāja vajadzībām, būtu savstarpēji savietojami un piemērojami, izbūvējami noteiktajos termiņos un atbilstoši funkcionētu pēc Būvdarbu pabeigšanas;

6.1.2.6. izstrādāt BID tādā detalizācijas pakāpē, lai Pasūtītājam ir nepārprotami skaidri BID risinājumi, sasniedzamie mērķi un aprēķināma piedāvājamā līgumcena.

6.1.3. Būvdarbu izpildē:

6.1.3.1. pirms Būvdarbu uzsākšanas Objektā saskaņot ar Pasūtītāju Objekta izvietojumu un pārbaudīt faktisko situāciju, lai nepieļautu kļūdas Būvdarbu izpildes procesā;

6.1.3.2. uzsākt, veikt, pabeigt un nodot Būvdarbu Objektā saskaņā ar Pasūtītāja norādījumiem un saskaņojumiem, Līgumu, Līguma pielikumiem un spēkā esošo normatīvo aktu prasībām un publiskas pārvaldes iestāžu prasībām vai lēmumiem;

6.1.3.3. patstāvīgi organizēt un saskaņot Būvdarbus ar visām uz Būvdarbu izpildi attiecināmām publiskas pārvaldes iestādēm un privātpersonām;

6.1.3.4. Būvdarbu izpildē izmantot Līguma pielikumos norādītos sertificētus un kvalitatīvus būvizstrādājumus;

6.1.3.5. veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošināt līguma izpildes nodrošināšanai kvalificēta darba aizsardzības koordinatora piesaisti, un būt atbildīgam par Noteikumu Nr.92 noteikto pienākumu izpildi;

6.1.3.6. par saviem līdzekļiem piegādāt Būvdarbiem nepieciešamos būvizstrādājumus;

6.1.3.7. savlaicīgi un Līgumā noteiktā kārtībā izskatīt visus no Pasūtītāja saņemtos sarakstes dokumentus un, ja dokumentā tieši norādīts, sniegt atbildes;
6.1.3.8. Būvdarbu izpildes procesā ievērot darba aizsardzības un ugunsdrošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
6.1.3.9. nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas paredzētās darbības saskaņā ar spēkā esošajiem normatīvajiem aktiem;
6.1.3.10. nodrošināt Objektā strādājošos ar nepieciešamajiem darba aizsardzības līdzekļiem;
6.1.3.11. nodrošināt darba laikā Pasūtītāja pārstāvjiem brīvu un drošu piekļūšanu Objektam;
6.1.3.12. nodrošināt regulāru būvatkritumu izvešanu, kas rodas Būvdarbu izpildes procesā;
6.1.3.13. izstrādāt un kārtot Būvdarbu veikšanas izpilddokumentāciju visā Būvdarbu veikšanas laikā;

6.1.3.14. ja Līgums tiek vienpusēji izbeigts, nekavējoties pārtraukt Būvdarbu, par ko tiek sastādīts Būvobjekta nodošanas un pieņemšanas akts, atstāj darba vietu drošībā un kārtībā;

6.1.3.15. patstāvīgi organizēt savu nolīgto apakšuzņēmēju darbs un jādod nepieciešamie norādījumi un uzdevumi atbilstoši tehniskajai specifikācijai, kā arī jāveic izpildīto darbu kontrole un pieņemšana;

6.1.3.16. nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto Būvdarbu pabeigšanas un apakšuzņēmēja rēķina saņemšanas par attiecīgo Būvdarbu veikšanu. Norēķinus ar apakšuzņēmējiem Izpildītājs kārto patstāvīgi. Izpildītājs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;

6.1.3.17. līgumos ar apakšuzņēmējiem iekļaut noteikumus izpildīto Būvdarbu pieņemšanai, kas atbilst šajā Līgumā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām;

6.1.3.18. nodrošināt garantijas darbu izpildi;
6.1.3.19. pildīt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus.

6.1.4. Autoruzraudzības darbu izpildē:

6.1.4.1. veikt Autoruzraudzību no Būvdarbu uzsākšanas dienas līdz Būvbjekta nodošanai ekspluatācijā dienai; 

6.1.4.2. saskaņot Autoruzraudzības grafiku ar Pasūtītāju, ierasties Būvobjektā pēc Pasūtītāja lūguma;

6.1.4.3. uzraudzīt, lai Būvdarbi notiek saskaņā ar BID, spēkā esošo normatīvo aktu prasībām, kā arī pārbaudīt Būvdarbu izpildes dokumentāciju;

6.1.4.4. uzraudzīt Būvniecības ieceres realizāciju dabā tā, lai tā notiktu bez atkāpēm no spēkā esošās BID, kā arī nodrošināt Pasūtītāju un citas iesaistītās personas ar pieprasītajām tehniskajām konsultācijām Objektā vai ārpus tā;

6.1.4.5. Autoruzraudzību veikt atbilstoši Līgumam un Pasūtītāja norādījumiem, t.sk. norādījumiem uz atsevišķu veicamo pienākumu/darbu izpildes termiņiem;

6.1.4.6. pastāvīgi apsekot Būvobjektu, un apsekošanas rezultātus dokumentēt, it sevišķi, ja ir konstatētas patvaļīgas atkāpes no BID;

6.1.4.7. Būvdarbu gaitā savlaicīgi pārbaudīt būvobjektā lietoto konstrukciju, tehnoloģisko un citu iekārtu, būvizstrādājumu un materiālu atbilstību BID un nepieļaut neatbilstošu konstrukciju, tehnoloģisko un citu iekārtu, neatbilstošu būvizstrādājumu un materiālu iestrādāšanu, ja tie nav identiski, līdzvērtīgi vai labāki aizstājēji BID paredzētajiem un tie iepriekš nav saskaņoti ar Pasūtītāju;

6.1.4.8. nekavējoties rakstiski informēt Pasūtītāju, ja tiek konstatētas patvaļīgas atkāpes no BID vai, ja citāti netiek ievērotas spēkā esošo normatīvo aktu prasības;

6.1.4.9. pamanot neatbilstības, kas var nodarīt kaitējumu Objektam un/vai trešajām personām, nekavējoties brīdināt Pasūtītāju un būvdarbu vadītāju, izdarot attiecīgus ierakstus;

6.1.4.10. pēc Būvdarbu pabeigšanas, kas veikti autoruzraudzības kārtībā, BIS saskaņot izpildīto būvdarbu atbilstību BID;

6.1.4.11. bez papildus atlīdzības veikt izmaiņas BID, ja šādu izmaiņu nepieciešamība radās sakarā ar kļūdu vai neatbilstību BID;

6.1.4.12. nepieciešamības gadījumā, atklājot rupjus vai atkārtotus Būvdarbu pārkāpumus, nekavējoties apturēt Būvdarbus un nekavējoties rakstveidā informēt Pasūtītāju par pieņemto lēmumu;

6.2. Izpildītāja tiesības:
6.2.1. saņemt samaksu par Līguma nosacījumiem atbilstoši sniegtajiem Pakalpojumiem un izpildītiem Būvdarbiem;

6.2.2. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Izpildītājam Līgumā noteikto saistību izpildei;

6.2.3. pēc savas iniciatīvas sniegt Pasūtītājam informāciju Līgumā noteikto saistību izpildes gaitu;

6.2.4. lūgt Pasūtītājam tehnoloģisko pārtraukumu, ja ir iestājušies Līgumā noteiktie gadījumi
6.2.5. izmantot citas šajā Līgumā, Līguma pielikumos vai spēkā esošajos normatīvajos aktos noteiktos tiesības.
7. PASŪTĪTĀJA PIENĀKUMI UN TIESĪBAS

7.1. Pasūtītāja pienākumi: 
7.1.1. pieņemt Līguma nosacījumiem atbilstoši izpildītus Pakalpojumus un Būvdarbus;

7.1.2. kontrolēt un pieņemt Būvdarbus Objektā saskaņā ar Līgumu, Līguma pielikumiem un spēkā esošo normatīvo aktu prasībām, kā arī ar valsts un pašvaldības iestāžu prasībām;

7.1.3. pārbaudīt Izpildītāja iesniegto apdrošināšanas un nodrošinājuma dokumentu atbilstību Līguma, Līguma pielikumu un spēkā esošo normatīvo aktu prasībām, kā arī, ja iesniegts neatbilstošs dokuments, pieprasīt Izpildītājam 5 (piecu) darba dienu laikā atkārtoti iesniegt Līguma, Līguma pielikumu un spēkā esošo normatīvo aktu prasībām atbilstošu dokumentu;

7.1.4. pēc Izpildītāja pieprasījuma sniegt tam Pasūtītāja rīcībā esošo informāciju un visu dokumentāciju, kas nepieciešama Izpildītājam Līgumā noteikto saistību izpildei;
7.1.5. savlaicīgi un Līgumā noteiktā kārtībā izskatīt visus no Izpildītāja saņemtos sarakstes dokumentus un, ja dokumentā tieši norādīts, sniegt atbildes;
7.1.6. nodrošināt Izpildītāja iespēju piekļūt Objektam;
7.1.7. izvērtēt Izpildītāja lūguma par tehnoloģisko pārtraukumu pamatotību atbilstoši Līguma nosacījumiem;
7.1.8. veikt samaksu par Līguma nosacījumiem atbilstoši sniegtajiem Pakalpojumiem un izpildītajiem Būvdarbiem;
7.1.9. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.


7.2. Pasūtītāja tiesības:
7.2.1. pieprasīt Izpildītājam skaidrojumus par tā izstrādāto BID;

7.2.2. dot Izpildītājam uz Līguma izpildi attiecināmus, saistošus norādījumus

7.2.3. informēt Izpildītāju par konstatētām neatbilstībām tā izstrādātajā BID;

7.2.4. Līguma izpildes laikā precizēt un/vai papildināt tehnisko specifikāciju, tās apjomus un saturu, vai sniegt precizējumus un/vai papildinājumus tehniskajā specifikācijā izvirzītajās prasībās Līguma izpildes ietvaros; 

7.2.5. kontrolēt Līguma izpildi savu iespēju robežās t.sk. jebkurā laikā pārbaudīt Pakalpojumu un Būvdarbu izpildi un pieprasīt Izpildītājam informāciju par Līguma izpildes gaitu;

7.2.6. nepieņemt un neapmaksāt Līguma nosacījumiem neatbilstoši sniegtus Pakalpojumus vai izpildītos Būvdarbus;

7.2.7. iegūt vai saņemt trešo personu uz Līguma izpildi attiecināmus atzinumus vai informāciju;

7.2.8. ne biežāk kā reizi nedēļā rakstiski pieprasīt un ne vēlāk kā 3 (trīs) darba dienu laikā rakstiski saņemt no Izpildītāja informāciju par Līguma izpildes gaitu;

7.2.9. kontrolēt Izpildītāja Būvdarbu izpildi Objektā. Pasūtītāja kontrole nav pamats Izpildītāja atbildības samazināšanai par defektiem un/vai neatbilstībām Objektā pēc Izpildītāja veiktajiem Būvdarbiem;

7.2.10. apturēt Būvdarbu izpildi Objektā, ja Izpildītājs pārkāpj Līguma, Līguma pielikumos un spēkā esošajos normatīvajos aktos noteiktās prasības. Būvdarbu izpildi Objektā Izpildītājs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas ar vai bez termiņa pagarinājumu;

7.2.11. pieprasīt Garantijas darbu izpildi;

7.2.12. izmantot citas šajā Līgumā, Līguma pielikumos vai spēkā esošajos normatīvajos aktos noteiktos tiesības.

8. PAKALPOJUMU UN BŪVDARBU IZPILDES PIEŅEMŠANAS UN NODOŠANAS KĀRTĪBA

8.1. Projektēšanas pakalpojumu izpildē:

8.1.1. BID tiek ievietota BIS, iesniegts papīra formā un digitālā formātā saskaņā ar tehniskās specifikācijas noteikumiem. 

8.1.2. BID vai tās daļas iesniegšana Pasūtītājam tiek fiksēta ar Projektēšanas pakalpojumu izpildes aktu.

8.1.3. Pasūtītājs apliecina pilnībā izstrādātas BID vai tās daļas saņemšanu, parakstot Projektēšanas pakalpojumu izpildes aktu.

8.1.4. Pasūtītājam jāsaskaņo iesniegtā BID vai jāiesniedz rakstiski iebildumi Izpildītājam par neatbilstībām BID un nepieciešamajiem labojumiem 10 (desmit) darba dienu laikā pēc BID saņemšanas.

8.1.5. Pamatotu iebildumu gadījumā Pasūtītājs rakstiski informē Izpildītāju par nepieciešamajiem labojumiem un papildinājumiem BID un to novēršanas izpildes termiņu, kas nav garāks par 14 (četrpadsmit) dienām.

8.1.6. Pušu parakstīts Projektēšanas pakalpojumu izpildes akts ir pamats norēķinu veikšanai atbilstoši Līguma nosacījumiem un apliecina, ka Pasūtītājs vispārīgi (kopumā) ir iepazinies ar Izpildītāja izstrādāto BID vai tās daļu un to akceptējis. Projektēšanas pakalpojumu izpildes akta parakstīšana neliedz Pasūtītājam tiesības vēlāk izvirzīt iebildumus un lūgumus veikt labojumus izstrādātajā BID līdz pat Būvobjekta nodošanai ekspluatācijā.

8.1.7. Visas izmaiņas saskaņotā BID Pasūtītājs pieprasa Izpildītājam rakstiski.

8.1. Būvdarbu izpildē:

8.1.1. Faktiski izpildītos Būvdarbus pieņem katru mēnesi.
8.1.2. Ne vēlāk kā līdz kārtējā mēneša 10. (desmitajam) datumam Izpildītājs iesniedz Pasūtītājam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām.

8.1.3. Pasūtītājs Būvdarbus pieņem un Būvdarbu izpildes aktu paraksta 10 (desmit) darbdienu laikā no akta saņemšanas dienas.

8.1.4. Ja Pasūtītājs neparaksta Būvdarbu izpildes aktu līguma 8.1.3.apakšpunktā minētajā termiņā, kā arī neiesniedz Izpildītājam Līguma 8.1.5.apakšpunktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos būvdarbus ir pieņēmis Līguma 8.1.3.apakšpunktā minētā termiņa pēdējā dienā.
8.1.5. Ja Pasūtītājs nepieņem Būvdarbus, tas iesniedz Izpildītājam pretenziju, norādot ar līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo būvuzraugu saskaņotu Defektu aktu. Ja Izpildītājs nepiekrīt Pasūtītāja norādītajiem Defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret Defektu aktā norādītajām nepilnībām.

8.1.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai Defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ekspertīzes uzdevums ir noteikt būves vai būves daļas atbilstību normatīvo aktu un pasūtītāja noteiktajām prasībām, kā arī faktiski izpildīto Būvdarbu apjomu, atbilstību BID, atbilstošo būvizstrādājumu un tiem atbilstošās iestrādes tehnoloģijas piemērošanu. Ja ekspertīze apstiprina nepilnības vai veikto Būvdarbu neatbilstību normatīvo aktu un pasūtītāja prasībām, ekspertīzes izmaksas sedz Izpildītājs. Ja Izpildītājs atsakās segt ekspertīzes izmaksas, Pasūtītājs ir tiesīgs ieturēt izmaksas no Līguma saistību izpildes nodrošinājuma.

8.1.7. Ja būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.

8.1.8. Ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu Defektu novēršanai nosaka būvuzraugs.

8.1.9. Ja Defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver nākamā mēneša Būvdarbu izpildes aktā.

8.1.10. Būvdarbu izpildes akta parakstīšana neatņem Pasūtītājam tiesības līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu Defektiem, trūkumiem un neatbilstībām, un Izpildītājam ir pienākums novērst Defektu aktā norādītos vai garantijas laikā pieteiktos Būvdarbu Defektus, trūkumus un neatbilstības par saviem līdzekļiem.

8.1.11. Izpildītājs nodod Pasūtītājam visus izpildītos Būvdarbus šādā kārtībā:

8.1.11.1. iesniedz Būvdarbu izpildes aktu par pēdējā mēnesī izpildītajiem Būvdarbiem;

8.1.11.2. paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.

8.1.12. Izpildītājs pēc būves pieņemšanas ekspluatācijā iesniedz Pasūtītājam Būvobjekta nodošanas un pieņemšanas aktu, kas noformēts arbilstoši šī Līguma pielikumam:

8.1.12.1. aktā norāda akta par būves pieņemšanu ekspluatācijā datumu un numuru, atzīmes par Būvdarbu pabeigšanu datumu vai izziņas par būves neesību datumu un numuru;

8.1.12.2. aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.

8.1.13. Pasūtītājs Izpildītāja iesniegto Būvobjekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas.

8.2. Autoruzraudzības pakalpojumu izpildē:

8.2.1. Autoruzraudzības pakalpojumu izpildi pilnā apjomā no Izpildītāja puses apliecina Pušu abpusēji parakstīts Autoruzraudzības pakalpojumu izpildes akts.

8.2.2. Izpildītājs iesniedz Pasūtītājam parakstīšanai no savas puses parakstītu Autoruzraudzības pakalpojumu izpildes aktu pēc attiecīgā periodā faktiski izpildītiem Autoruzraudzības pakalpojumi.

8.2.3. Pasūtītājs apliecina attiecīgā periodā faktiski izpildītos Autoruzraudzības pakalpojumu izpildi, parakstot Autoruzraudzības pakalpojumu izpildes aktu.

8.2.4. Pamatotu iebildumu gadījumā Pasūtītājs neparaksta Autoruzraudzības pakalpojumu izpildes aktu un rakstiski informē Izpildītāju par iebildumiem un to novēršanas izpildes termiņu, kas nav garāks par 7 (septiņām) dienām. Pēc iebildumu novēršanas Pasītājs paraksta Autoruzraudzības pakalpojumu izpildes aktu.

8.2.5. Pušu parakstīts Autoruzraudzības pakalpojumu izpildes akts ir pamats norēķinu veikšanai atbilstoši Līguma nosacījumiem
9. AUTORTIESĪBAS

9.1. Izpildītāja Līguma ietvaros izstrādātais BID un, ja attiecināms, citi autortiesību objekti tiek nodoti Pasūtītājam ar Pušu parakstītu attiecīgu aktu. Izpildītājs nodod Pasūtītājam visas savas mantiskās autortiesības uz BID un tā izmantošanu, kas Pasūtītājam var pāriet atbilstoši Autortiesību likumam. 

9.2. Ņemot vērā, ka BID faktiski izstrādā būvspeciālisti (autori), Izpildītājs apliecina un nodrošina, ka tiks saņemtas visas nepieciešamās autoru atļaujas un piekrišanas un samaksātas visas nepieciešamās atlīdzības, lai nodotu Pasūtītājam šajā līgumā paredzētās autortiesības attiecībā uz BID izmantošanu.

9.3. Izpildītājs nav tiesīgs minēto produktu izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.

9.4. Izpildītājs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu vai Izpildītāja Līguma ietvaros izstrādātā produkta turpmāku izmantošanu. Ja trešās personas izvirza jebkādas prasības un/vai pretenzijas attiecībā uz BID autortiesībām un to pārkāpumu jautājumiem jebkādā aspektā un/vai prasības vai pretenzijas par to, ka BID kopumā vai kāda to daļa ir vai varētu būt plaģiāts vai tas satur citu personu autortiesību objektu, tad visu un jebkādu atbildību vai jebkādi citādi noteiktas un saistošas izmaksas, kompensācijas, zaudējumu atlīdzības Pasūtītājam un/vai trešajām personām un tamlīdzīgi, kādas radīsies no šāda autortiesību aizskāruma vai pārkāpuma, uzņemas un atlīdzina Izpildītājs.

10. ĪPAŠUMA TIESĪBAS

10.1. Pasūtītājam īpašuma tiesības uz Objektu tiek saglabātas visā Līguma darbības laikā, bet īpašuma tiesības uz visiem Būvdarbu izpildē izmantotajiem un/vai iebūvētajiem būvizstrādājumiem  tiek nodotas Pasūtītājam ar Pušu parakstītu attiecīgu aktu.
10.2. Visa informācija un dokumentācija, kuru Izpildītājs saņem no Pasūtītāja vai iegūst Būvdarbu   izpildē, ir izmantojama tikai un vienīgi Būvdarbu izpildes ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
10.3. Visa informācija un dokumentācija, kuru Pasūtītājs saņem no Izpildītāja vai iegūst Būvdarbu   izpildē, ir izmantojama tikai un vienīgi Būvdarbu izpildes ietvaros. Tās izmantošana citiem mērķiem ir pieļaujama vienīgi ar Izpildītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
11. AUTORUZRAUDZĪBAS NOTEIKUMI

11.1. Autoruzraudzību veic no būvdarbu uzsākšanas dienas līdz Objekta nodošanai ekspluatācijā. Pasūtītājs kontrolē Līguma izpildes gaitu.
11.2. Izpildītājam ir pienākums:
11.2.1. informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem;
11.2.2. ievērot šī Līguma noteikumus, Būvdarbu izpildi regulējošo normatīvo aktu prasības un kompetento institūciju norādījumus. Pasūtītājs ir tiesīgs jebkurā Autoruzraudzības pakalpojumu sniegšanas posmā veikt Autoruzraudzības pakalpojumu izpildes pārbaudi, pārbaudot vai tā atbilst visiem līguma nosacījumiem;
11.2.3. sniegt Autoruzraudzības pakalpojumus atbilstoši izstrādātajam un saskaņotajam būvprojektam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem,  atbildēt par to, lai visā līguma izpildes laikā tam būtu spēkā esošas licences, sertifikāti, ja tādi ir nepieciešami Autoruzraudzības pakalpojumu sniegšanai saskaņā ar normatīvajiem aktiem;
11.2.4. ievēro profesionalitāti un neitralitāti, nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā, nodrošināt būvprojekta atbilstošu realizāciju dabā;
11.2.5. informēt Pasūtītāju par visiem apstākļiem, kuri var ietekmēt Būvdarbu procesu un sniegt priekšlikumus par iespējamiem risinājumiem;
11.2.6. informēt Pasūtītāju un normatīvajos aktos noteiktās institūcijas par darbu gaitā konstatētajiem trūkumiem, pieļautajām atkāpēm no būvniecības ieceres dokumentācijas vai Latvijas būvnormatīvu pārkāpumiem;
11.2.7. veikt korekcijas un papildinājumus būvprojektā vai izstrādāt izmaiņu būvprojektu, atbilstoši Pasūtītāja sniegtiem darba uzdevumiem, ja šo izmaiņu veikšana ir ekonomiski pamatojama un nodrošina būvobjekta racionālāku un ilgtspējīgāku ekspluatāciju.
11.2.8. veikt būvprojekta labojumus, precizējumus, mezglu detalizāciju bez papildus apmaksas, gadījumā, ja būvniecības laikā konstatētas projekta kļūdas, vai nesaskaņa ar situāciju dabā, nepieciešamības gadījumā noformējot rasējumus, būvprojekta izmaiņu saskaņošanai;
11.2.9. veikt korekcijas un papildinājumus būvprojektā vai izmaiņu būvprojekta izstrādi veikt un dokumentus Pasūtītāja pārstāvim iesniegt ne vēlāk kā 10 (desmit) darba dienu laikā no būvsapulces, kurā pieņemts attiecīgs lēmums, vai darba uzdevuma saņemšanas dienas. Izvērtējot veicamo darbu apjomu, termiņš var tikt pagarināts pusēm savstarpēji vienojoties;
11.2.10. piedalīties Pasūtītāja organizētajās sanāksmēs, lai pārrunātu būvniecības izpildes norisi, kā arī pēc uzaicinājuma piedalīties tās komisijas darbā, kura pieņem būvobjektu ekspluatācijā. Sanāksmju daudzums atbilstoši darba apjomiem. Sanāksmes notiek reizi nedēļā, kā arī pēc Pasūtītāja izsaukuma;
11.2.11. piedalīties uzraugošās iestādes veiktajās projekta pārbaudēs arī Būvdarbu garantijas laikā (orientējoši 5 (piecus) gadus pēc būvobjekta nodošanas ekspluatācijā);
11.2.12. izvērtēt un saskaņot materiālu apstiprināšanu formu, materiālu ekvivalentu saskaņošanas formu (MAF, MESF), izskatīt un saskaņot vai noraidīt, sniedzot argumentētu pamatojumu, būvniecības laikā Izpildītāja iesniegtos tehniskos dokumentus par piedāvāto analogo/ekvivalentu būvizstrādājumu atbilstību BID paredzētajiem būvizstrādājumiem;
11.2.13. izvērtēt, izanalizēt un saskaņot neparedzēto darbu, papildus darbu tāmes. Saskaņojot neparedzēto darbu tāmi vai papildus darbu tāmi, Izpildītājs apliecina, ka tāmē iekļautie izcenojumi ir adekvāti un atbilst tirgus situācijai, kā arī izcenojumi nav mākslīgi palielināti.
11.2.14. īstenot citus no Vispārīgajiem būvnoteikumiem un citiem normatīvajiem aktiem izrietošus pienākumus un tiesības.
11.3. Izmaiņu BID izstrāde, kas tiek veikta pamatojoties uz Pasūtītāja sniegtiem darba uzdevumiem, un nav radusies nekvalitatīvi vai nepilnīgi izstrādāta būvprojekta rezultātā vai Autoruzrauga vainas/nolaidības dēļ, tiek apmaksāta pusēm savstarpēji vienojoties. Šādu grozījumu vērtība nedrīkst pārsniegt 20% no sākotnēji paredzētās līguma summas.
11.4. Izpildītājam ir jāsniedz atzinums par būves gatavību pieņemšanai ekspluatācijā.
12. APDROŠINĀŠANA UN NODROŠINĀJUMI

12.1. Izpildītājs nodrošina sekojošu būvspeciālistu profesionālās civiltiesiskās atbildības apdrošināšanas nosacījumu ievērošanu:

12.1.1. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam spēkā esošus Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumus, kas atbilst Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajām prasībām, un to apmaksas dokumentus;
12.1.2. Izpildītājs Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumus uztur spēkā visu Līguma izpildes termiņu.
12.2. Izpildītājs nodrošina sekojošu Līguma saistību izpildes nodrošinājuma nosacījumu ievērošanu:

12.2.1. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam spēkā esošu Līguma saistību izpildes nodrošinājumu kā bankas garantiju vai apdrošināšanas sabiedrības polisi, kurā ietverta bankas vai apdrošināšanas sabiedrības apņemšanās bez nosacījumiem un bez ierunām samaksāt Pasūtītājam tā pieprasīto summu Līguma saistību izpildes nodrošinājuma summas robežās pēc pirmā rakstiskā Pasūtītāja pieprasījuma, kad Pasūtītājs paziņo, ka Izpildītājs nepilda vai nepienācīgi pilda Līguma saistības, un to apmaksas dokumentus. Līguma saistību izpildes nodrošinājums uzskatāma par pirmā pieprasījuma garantiju;

12.2.2. Pasūtītājam nav pienākums sniegt un bankai vai apdrošināšanas sabiedrībai nav tiesību pieprasīt pierādījumus, pamatojumu vai iemeslus Pasūtītāja pieprasījumam par summas izmaksu. Banka vai apdrošināšanas sabiedrība apņemas izmaksāt Pasūtītājam pieprasīto summu visos gadījumos Līguma saistību izpildes nodrošinājuma spēkā esībā. Līguma saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās Pasūtītājam saskaņā ar tā  pieprasījumu;

12.2.3. Līguma saistību izpildes nodrošinājums var tikt izmantots gadījumos, kad Izpildītājs nepilda vai nepienācīgi pilda Līguma saistības;

12.2.4. Līguma saistību izpildes nodrošinājumu uztur spēkā visu Līguma izpildes termiņu un papildus 30 (trīsdesmit) kalendārās dienas;

12.2.5. Līguma saistību izpildes nodrošinājuma apmērs ir 10 % (desmit procenti) no Līguma cenas (bez PVN) EUR valūtā;
12.2.6. Līguma saistību izpildes nodrošinājumam tiek piemēroti Starptautiskās Tirdzniecības palātas izdotie “Vienotie noteikumi par pieprasījuma garantijām Nr.758 (“The ICC Uniform Rules for Demand Guaranties”, ICC Publication, No.758) (turpmāk – URDG 758);
12.2.7. visus ar Līguma saistību izpildes nodrošinājumu saistītos jautājumus, ko neregulē URDG 758, regulē Latvijas Republikas spēkā esošie normatīvie akti;
12.2.8. visi strīdi saistībā ar Līguma saistību izpildes nodrošinājumu izskatāmi Latvijas Republikas tiesā.
12.3. Izpildītājs nodrošina sekojošu garantijas laika nodrošinājuma nosacījumu ievērošanu:

12.3.1. Izpildītājs 10 (desmit) darba dienu laikā no Darbu izpildes dienas iesniedz Pasūtītājam spēkā esošu garantijas laika nodrošinājumu kā bankas garantiju vai apdrošināšanas sabiedrības polisi, kurā ietverta bankas vai apdrošināšanas sabiedrības apņemšanās bez nosacījumiem un bez ierunām samaksāt Pasūtītājam tā pieprasīto summu garantijas laika nodrošinājuma summas robežās pēc pirmā rakstiskā Pasūtītāja pieprasījuma, kad Pasūtītājs paziņo, ka ir iestājies garantijas gadījums;

12.3.2. garantijas laika nodrošinājums var tikt izmantots gadījumos, kad garantijas laikā tiek konstatēti Defekti un/vai nepieciešams veikt Garantijas darbus;

12.3.3. garantijas laika nodrošinājums ir spēkā visu Līgumā noteikto garantijas termiņu un papildus 30 (trīsdesmit) kalendārās dienas;

12.3.4. garantijas laika nodrošinājuma apmērs – 5 % (pieci procenti) no Līguma cenas (bez PVN) EUR valūtā spēkā esošajos normatīvajos aktos būvniecības jomā noteiktajā minimālajā garantijas termiņā; 2 % (divi procenti) no Līguma cenas (bez PVN) EUR valūtā spēkā esošajos normatīvajos aktos būvniecības jomā noteiktajā minimālajā garantijas termiņa trešā gada pirmajā mēnesī uz atlikušo tā daļu, ja garantijas termiņa pirmajos divos gados nav konstatēti Būvdarbu Defekti vai Izpildītājs un Pasūtītājs ir vienojušies par pieteikto Būvdarbu Defektu novēršanas termiņu;

12.3.5. garantijas laika nodrošinājumam tiek piemēroti URDG 758;

12.3.6. Visus ar garantijas laika nodrošinājumu saistītos jautājumus, ko neregulē URDG 758, regulē Latvijas Republikas spēkā esošie normatīvie akti;

12.3.7. Visi strīdi saistībā ar garantijas laika nodrošinājumu izskatāmi Latvijas Republikas tiesā;

12.3.8. Ja Līgumu Izpildītāja Līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Būvdarbu garantijas nodrošināšanai un garantijas laika ieturējums netiek izmaksāts Izpildītājam. Garantijas laika ieturējums pirmajos divos gados ir 5 % (pieci procenti) no faktiski izpildīto Būvdarbu vērtības un 2 % (divi procenti) no faktiski izpildīto Būvdarbu vērtības pārējos minimālā garantijas termiņa gados. Neizmantotais nodrošinājums tiek atmaksāts Izpildītājam 30 (trīsdesmit) dienu laikā no Līguma noteikumiem atbilstoša Izpildītāja sagatavota E-rēķina saņemšanas.

13. APAKŠUZŅĒMĒJU UN PERSONĀLA NOMAIŅAS UN IESAISTES KĀRTĪBA

13.1. Izpildītājs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
13.2. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
13.3. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
13.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

13.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;

13.3.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir 10000,00 EUR no kopējās iepirkuma līguma vērtības, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem, neattiecas  42.panta otrās daļas 8. un 9.punkts;

13.3.4. apakšuzņēmēja maiņas rezultātā tiktu izdarīti tādi grozījumi Izpildītāja atklātā konkursa iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

13.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

13.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai

13.6. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

14. BŪVDARBU GARANTIJA

14.1. Būvdarbu garantijas termiņš ir 5 (pieci) gadi no Objekta nodošanas ekspluatācijā. Laikposms starp Būvobjekta nodošanas un pieņemšanas akta parakstīšanu un akta izdošanu par būves pieņemšanu pastāvīgā ekspluatācijā tiek ieskaitīts Būvdarbu garantijas termiņā.
14.2. Garantijas termiņā Izpildītājam ir pienākums veikt Garantijas darbus un novērst radušos defektus un citas neatbilstības par saviem līdzekļiem, ja tie ir radušies Izpildītāja bezdarbības, nekvalitatīvu Būvdarbu vai pieļauto kļūdu rezultātā, kā arī izmantojot nekvalitatīvus būvizstrādājumus. Ja Defekti bija par iemeslu citu objektu bojājumiem, Izpildītājām ir pienākums ar saviem spēkiem un par saviem līdzekļiem veikt attiecīgas darbības bojājumu novēršanai.

14.3. Par nepieciešamību novērst Defektus, Pasūtītājs paziņo Izpildītājam telefoniski un ar vēstuli, kas parakstīta ar drošu elektronisko parakstu, pievienojot defektu aktu.

14.4. Pēc paziņojuma un Defektu akta saņemšanas (pa tālruni un ar vēstuli, kas parakstīta ar drošu elektronisko parakstu), Izpildītājs ne vēlāk kā 5 (piecu) darba dienu laikā ierodas Objektā un   apseko to. 

14.5. Ja Izpildītājs nepiekrīt Pasūtītāja norādītajiem Defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darbdienu laikā no Defektu akta saņemšanas dienas iesniedz Pasūtītājam atbildīgā būvdarbu vadītāja vai cita kompetenta būvspeciālista, kurš piedalījās apsekošanā, parakstītus rakstiskus iebildumus pret defektu aktā norādītajām nepilnībām. Ja Izpildītājs 10 (desmit) darbdienu laikā pēc paziņojuma saņemšanas nav sniedzis rakstisku atsauksmi, uzskatāms, ka Izpildītājs ir apsekojis Objektu, piekrīt Defektu aktā norādītajam un tam ir pienākums izpildīt Defektu aktā norādītos garantijas darbus. 
14.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz Defektu aktā norādīto, viņam ir pienākums pasūtīt ekspertīzi. Ekspertīzes uzdevums ir novērtēt garantijas gadījuma esamību. 
14.7. Ja ekspertīze neapstiprina Pasūtītāja Defektu aktā norādīto garantijas gadījumu, uzskatāms, ka garantijas gadījums nav iestājies. Tādā gadījumā ekspertīzes izmaksas sedz Pasūtītājs.
14.8. Ja Izpildītājs piekrīt Defektu aktā Pasūtītāja norādītajām nepilnībām, vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību spēkā esošo normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties par termiņu, to nosaka pieaicinātais eksperts.
14.9. Ja ekspertīze apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un pasūtītāja prasībām, ekspertīzes izmaksas sedz Izpildītājs. Ja Izpildītājs atsakās segt ekspertīzes izmaksas, Pasūtītājs ir tiesīgs ieturēt izmaksas no Garantijas laika nodrošinājuma.
14.10. Gadījumā, ja Izpildītājs pretēji šī Līguma nosacījumiem, tieši vai netieši atsakās veikt defektu apsekošanu un/vai novēršanu, Pasūtītājs iepriekš minēto darbu izpildei ir tiesīgs piesaistīt citu komersantu, bet Izpildītājām ir pienākums apmaksāt komersanta darbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs defektu novēršanas izmaksas ieturēt no garantijas laika nodrošinājuma. Uzskatāms, ka Izpildītājs ir atteicies novērst defektus, ja neuzsāk defektu novēršanu 20 (divdesmit) darbdienu laikā no dienas, kad Puses vienojušās par defektu novēršanas termiņu, vai eksperta atzinuma saņemšanas, vai iestājoties Līguma 14.5.punktā noteiktajiem apstākļiem.
15. LĪGUMSODI

15.1. Līguma izpildē tiek paredzēti sekojoši līgumsodi:

15.1.1. vispārīgie:

15.1.1.1. Ja Pasūtītājs bez pamatojuma neveic maksājumu Līgumā noteiktajā termiņā, tad  Izpildītājs ir tiesīgs piemērot līgumsodu 0,5 % (nulle komats pieci procenti) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no Līguma cenas.

15.1.1.2. Ja Izpildītājs neievēro Līgumā vai Līguma pielikumos noteiktos izpildes starptermiņus vai gala termiņus, tad Pasūtītājs ir tiesīgs piemērot līgumsodu 100,00 EUR (viens simts euro 00 centi) apmērā par katru kavējuma dienu, bet kopsummā ne vairāk kā 10 % (desmit procenti) no Līguma cenas.

15.1.1.3. Ja Izpildītājs bez saskaņošanas ar Pasūtītāju nomaina Līguma pielikumos norādīto būvspeciālistu vai apakšuzņēmēju vai bez saskaņošanas ar Pasūtītāju iesaista jaunu apakšuzņēmēju, tad Pasūtītājs ir tiesīgs piemērot līgumsodu 500,00 EUR (pieci simti  euro 00 centi) apmērā par katru konstatēto pārkāpumu.
15.1.1.4. Ja Izpildītājs Līgumā noteiktajā termiņā neiesniedz vai neuztur spēkā Līgumā noteikto apdrošināšanu vai nodrošinājumu, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no līguma cenas par katru kavējuma dienu, bet kopsummā ne vairāk kā 10 % (desmit procenti) no Līguma cenas.

15.1.1.5. Ja Izpildītājs sniedz Pasūtītājam nepatiesu vai faktiskajiem apstākļiem neatbilstošu informāciju, lai pamatotu tehnoloģiskā pārtraukuma nepieciešamības iestāšanos vai Līguma izpildes starptermiņu vai termiņa pagarināšanu, tad Pasūtītājs ir tiesīgs piemērot līgumsodu 1000,00 EUR (tūkstotis euro 00 centi) apmērā par katru konstatēto pārkāpumu.

15.1.1.6. Ja Izpildītājs nepilda/neievēro citas šajā Līguma nodaļā neminētās Līguma, Līguma pielikumos vai spēkā esošu normatīvo aktos noteiktās prasības vai saistības, tad Pasūtītājs ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto pārkāpumu.

15.1.2. Projektēšanas pakalpojumu izpildē: ja Izpildītājs faktiski neiesaista būvspeciālistu, kura pieredze vērtēšanas kritērija ietvaros tika vērtēta, ja tāds būvspeciālists tika norādīts un vērtēts, tad Pasūtītājs obligāti piemēro līgumsodu 5 % (pieci procenti) apmērā no Līguma cenas.

15.1.3. Būvdarbu izpildē:

15.1.3.1. Ja Izpildītājs nenodrošina atbildīgā būvdarbu vadītāja atrašanos Objektā, tad Pasūtītājs ir tiesīgs piemērot līgumsodu 100,00 EUR (viens simts euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 200,00 EUR (divi simti euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 300,00 EUR (trīs simti euro 00 centi) apmērā.

15.1.3.2. Ja Izpildītājs neievēro Izpildītāja būvdarbu izpildes grafikā noteikto darbinieku skaitu (darbinieku skaits konkrētajā dienā ir par 20 % (divdesmit procentiem) mazāks nekā Izpildītāja iesniegtā būvdarbu izpildes grafikā norādītais darbinieku skaits), tad Pasūtītājs ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto pārkāpumu.

15.1.3.3. Ja Izpildītājs neievēro spēkā esošos normatīvos aktus būvniecības jomā, tad Pasūtītājs ir tiesīgs piemērot līgumsodu 500,00 EUR (pieci simti euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 1000,00 EUR (viens tūkstotis euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1500,00 EUR (viens tūkstotis pieci simti euro 00 centi) apmērā.

15.1.3.4. Ja Izpildītājs neveic konstatēto defektu un/vai neatbilstību Objektā pēc Izpildītāja veiktajiem Darbiem novēršanu Pasūtītāja noteiktajā termiņā, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no nepabeigtā Darbu apmēra par katru nokavēto dienu, bet kopsummā ne vairāk kā 10  % (desmit procenti) no nepabeigtā Darbu apmēra summas. Šī punkta ietvaros par defektiem un/vai neatbilstībām nav uzskatāms neatbilstoša būvizstrādājuma izmantošana.

15.1.3.5. Ja Izpildītājs bez saskaņošanas ar Pasūtītāju aizvieto Līguma pielikumos norādīto būvizstrādājumu ar atbilstošu alternatīvu (ekvivalentu/analogu) būvizstrādājumu, tad Pasūtītājs ir tiesīgs piemērot līgumsodu 200,00 EUR (divi simti euro 00 centi) apmērā par katru konstatēto pārkāpumu.

15.1.3.6. Ja Izpildītājs bez saskaņošanas ar Pasūtītāju aizvieto Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu ar  neatbilstošu būvizstrādājumu, tad Pasūtītājs ir tiesīgs piemērot līgumsodu 500,00 EUR (pieci simti euro 00 centi) par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 1000,00 EUR (tūkstotis euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1500,00 EUR (tūkstotis pieci simti euro 00 centi) apmērā. Vienlaikus Izpildītājam ir pienākums par saviem līdzekļiem nomainīt neatbilstošu būvizstrādājumu uz Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu.

15.1.4. Autoruzraudzības pakalpojumu izpildē:

15.1.4.1. Ja Izpildītājs pēc Pasūtītāja lūguma neierodas Būvobjektā lūgumā noteiktajā termiņā, tad Pasūtītājs ir tiesīgs piemērot līgumsodu 50,00 EUR (piecdesmit  euro 00 centi) apmērā par katru konstatēto pārkāpumu;
15.1.4.2. Ja Izpildītājs nepiedalās būvsapulcē, tad Pasūtītājs ir tiesīgs piemērot līgumsodu 50,00 EUR (piecdesmit  euro 00 centi) apmērā par katru konstatēto pārkāpumu.
15.2. Ja Izpildītājs Līgumā noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam vai ietur to no Līguma saistību izpildes nodrošinājuma.

15.3. Līgumsoda samaksa neatbrīvo Puses no pienākuma pildīt Līgumā noteiktās saistības.

15.4. Līgumsodu kopējā vērtība (neskaitot līgumsodus par saistību neizpildīšanu noteiktajā termiņā), nedrīkst pārsniegt 10 % (desmit procenti) no Līguma cenas.

16. NEPĀRVARAMA VARA

16.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies Nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst.

16.2. Pusei, kas atsaucas uz Nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi publiskas varas kompetenta iestāde un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz Nepārvaramas varas apstākļiem kā savu Līgumsaistību nepienācīgas izpildes pamatu.

16.3. Ja Nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.

17. LĪGUMA GROZĪJUMI UN ATKĀPŠANĀS NO LĪGUMA IZPILDES

17.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
17.2. Pasūtītājam ir tiesības nepasūtīt Autoruzraudzības pakalpojumus un Būvdarbus, ja Pasūtītājam zuda nepieciešamība pēc Autoruzraudzības pakalpojumiem un Būvdarbiem vai būtiski mainījušies apstākļi, lai realizētu Būvniecības ieceri. Šādā gadījumā Pasūtītājs paziņo Izpildītājam, ka Autoruzraudzība pakalpojumi un Būvdarbi nav jāsniedz un neveic samaksu Izpildītājam par Autoruzraudzības pakalpojumiem un Būvdarbiem, kā arī neuzņemas nekādas saistības pret Izpildītāju par iespējamām kompensācijām, zaudējumu segšanu u.tml., bet Izpildītājs apliecina, ka apzinās iepriekš minēto un tam šajā sakarā nav pretenziju un nebūs pretenziju nākotnē.
17.3. Pasūtītājs ir tiesīgs, nemainot Līguma cenu un Līguma pielikumos noteiktās atsevišķu darbu izmaksu vienību cenas, Līguma pielikumos noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.
17.4. Pasūtītājs, saskaņojot ar būvuzraugu, var uzdot neveikt vai var atļaut neveikt Būvdarbus, kas tika iekļauti sākotnējos Būvdarbu apjomos, taču zuda nepieciešamība pēc šiem Būvdarbiem.
17.5. Pasūtītājs, saskaņojot ar būvuzraugu, var uzdot veikt vai var atļaut veikt papildus Būvdarbus, kas netika iekļauti sākotnējos Būvdarbu apjomos, jo nebija iespējams konstatēt vai paredzēt šo Būvdarbu nepieciešamību (papildu risinājumus, kas var uzlabot būvprojekta tehniskus risinājumus, transporta būves funkcionalitāti, uzlabot energoefektivitāti, izmaiņas, kas skar, jaunu progresīvu būvizstrādājumu ienākšanu Latvijas tirgū). Papildus Būvdarbiem piemēro tādas pašas cenas kā analogiem Būvdarbiem Līgumā, bet papildus Būvdarbiem, kam analogu Līgumā nav, cenu nosaka Pasūtītājs pēc līdzīga rakstura Būvdarbu cenām Līgumā, vai, ja līdzīga rakstura Būvdarbu cenas Līgumā nav, pēc Izpildītāja iesniegtās un būvuzrauga saskaņotās cenas kalkulācijas un līdzīga rakstura Būvdarbu cenām tirgū.
17.6. Pasūtītājs var uzdot veikt vai var atļaut veikt papildus Būvdarbus, kas tika iekļauti BID, bet netika iekļauti sākotnējos Būvdarbu apjomos, un kas nepieciešami citu būvdarbu uzsākšanai, un/vai pabeigšanai, kā arī Objekta nodošanai ekspluatācijā. Papildus Būvdarbiem piemēro tādas pašas cenas kā analogiem Būvdarbiem Līgumā, bet papildus Būvdarbiem, kam analogu Līgumā nav, cenu nosaka Pasūtītājs pēc līdzīga rakstura Būvdarbu cenām Līgumā, vai, ja līdzīga rakstura Būvdarbu cenas Līgumā nav, pēc Izpildītāja iesniegtās un būvuzrauga saskaņotās cenas kalkulācijas un līdzīga rakstura Būvdarbu cenām tirgū.
17.7. Izpildītājs nav tiesīgs bez saskaņošanas ar Pasūtītāju un būvuzraugu aizvietot Līguma pielikumos norādītos būvizstrādājumus, kuri ir noņemti no ražošanas, nav pieejami tirgū vai to piegāde ir ļoti laikietilpīga, ar alternatīviem (ekvivalentiem/analogiem) būvizstrādājumiem. Lai saskaņotu būvizstrādājuma aizvietošanu, Izpildītājs iesniedz Pasūtītājam attiecīgus pierādījumus, kas apliecina būvizstrādājuma noņemšanu no ražošanas, nepieejamību tirgū vai piegādes laikietilpīgumu (piemēram, būvizstrādājuma ražotāja, tirgotāja vai izplatītāja tīmekļvietnē esošā publiski pieejamā informācija vai tā rakstveida apliecinājums vai u.tml. informācija). Ja Pasūtītājs piekrīt kādu no Līguma pielikumos norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Izpildītājam jāsagatavo ekvivalenta būvizstrādājumu saskaņošanas forma (MESF), kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs, būvuzraugs un autoruzraugs to saskaņo, parakstot ekvivalenta būvizstrādājuma saskaņošanas formu (MESF), tad ir pieļaujama būvizstrādājuma aizvietošana Līguma pielikumos noteiktās būvizstrādājuma izmaksu vienības cenas ietvaros.
17.8. Kopsumma par Līguma 16.4. – 16.7.punktos noteiktiem Būvdarbu un/vai būvizstrādājumu grozījumiem nevar pārsniegt 15 % (piecpadsmit procentus) no sākotnējās Līgumcenas bez PVN. Kopsummu noteic kā visu secīgi veikto grozījumu naudas vērtību summu. Šādi Būvdarbu un/vai būvizstrādājumu grozījumi tiek uzskatīti par Līguma grozījumiem Publisko iepirkumu likuma 61.panta trešās daļas 1.punkta kārtībā.
17.9. Līguma izpildes termiņš Līguma 16.5. – 16.6.punktos noteiktajos gadījumos var tikt pagarināts, bet ne vairāk kā par 60 (sešdesmit) kalendārām dienām, bet Līguma 16.7.punktā noteiktajā gadījumā, ja nepieciešams, var tikt pagarināts uz objektīvi nepieciešamo termiņu, bet ne vairāk kā par 90 (deviņdesmit) kalendārām dienām.
17.10. Izpildītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Izpildītāja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
17.11. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Izpildītāju 10 (desmit) darba dienas iepriekš un neatlīdzinot zaudējumus sekojošos gadījumos:
17.11.1. Izpildītājs sistemātiski (vismaz 3 (trīs) gadījumi 1 (viena) mēneša laikā, skaitot no pirmā gadījuma konstatēšanas dienas) neievēro Līguma prasības, Līguma pielikumu nosacījumus un/vai Pasūtītāja norādījumus;
17.11.2. Izpildītājs Projektēšanas pakalpojumu izpildē neievēro Līgumā noteikto projektēšanas darbu izpildes termiņu vairāk par 10 (desmit) darba dienām;
17.11.3. Izpildītājs Projektēšanas pakalpojumu izpildē neievēro tehniskajā piedāvājumā noteiktos projektēšanas starptermiņus vairāk par 10 (desmit) darba dienām;
17.11.4. Izpildītājs atsakās uzsākt vai sniegt Autoruzraudzības pakalpojumus;
17.11.5. Izpildītājs Būvdarbu izpildē kavē Līguma izpildes termiņu ilgāk par 20 (divdesmit) dienām vai Būvdarbi netiek veikti ilgāk par 20 (divdesmit) dienām;
17.11.6. Izpildītājs pārkāpj spēkā esošos normatīvos aktus;
17.11.7. Izpildītājs nav spējīgs vai tiesīgs veikt Būvdarbus Objektā atbilstoši Līguma, Līguma pielikumu vai spēkā esošu normatīvo aktu prasībām;
17.11.8. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
17.11.9. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
17.11.10. Tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
17.12. Ja Pasūtītājs vienpusēji atkāpjas no Līguma izpildes Līguma 17.11.punktā noteiktajos gadījumos, tad Izpildītājs nekavējoties pārtrauc Būvdarbu s un, piedaloties Pušu pilnvarotām personām, sastāda un paraksta aktu par izpildītajiem Būvdarbu apjomiem. Par izpildītiem Būvdarbiem tiek uzskatīti tikai tie, kuri veikti saskaņā ar Līguma, Līguma pielikumu un spēkā esošo normatīvo aktu prasībām.
17.13. Ja Pasūtītājs atkāpjas no Līguma izpildes Līguma 17.11.1. – 17.11.7.apakšpunktos noteiktajos gadījumos, tad Pasūtītājam ir tiesības ieturēt līguma saistības izpildes nodrošinājumu pilnā apmērā.
16. STRĪDU IZSKATĪŠANAS KĀRTĪBA

16.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 

16.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.

17. FIZISKO PERSONU DATU AIZSARDZĪBA

17.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

17.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

17.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

17.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

17.5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.

17.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

18. CITI NOTEIKUMI

18.1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināmas būtiskas informācijas izmaiņas, tad tā nekavējoties, ne vēlāk kā 1 (vienas) darba dienas laikā, rakstiski informē par to otru Pusi.

18.2. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

18.3. Līguma saistību izpildes nodrošināšanai Puses nosaka sekojošas atbildīgās personas:
18.3.1. no Pasūtītāja puses  Daugavpils valstspilsētas pašvaldības iestādes "Sociālais dienests" vadītājas vietniece ***, tālrunis ***, e-pasta adrese ***;
18.3.2. no Izpildītāja puses –  SIA “BUILDER INDUSTRY” valdes priekšsēdētājs ***, tālrunis ***, e-pasta adrese ***.
19. LĪGUMA PIELIKUMI
19.1. Līgumam ir sekojoši pielikumi: 

19.1.1. 1.pielikums – tehniskās specifikācijas ar pielikumiem;

19.1.2. 2.pielikums – Izpildītāja piedāvājums (kvalifikācijas apraksts, tehniskais piedāvājums, tāme);

19.1.3. 3.pielikums – Būvobjekta nodošanas un pieņemšanas akts (veidne).
19.2. Līguma pielikumi ir neatņemamas Līguma sastāvdaļas.

20. PUŠU REKVIZĪTI UN PARAKSTI

	PASŪTĪTĀJS:

Daugavpils valstspilsētas pašvaldības iestāde “Sociālais dienests”

Reģistrācijas Nr.90001998587

juridiskā adrese: Vienības iela 8, Daugavpils, LV-5401

Vadītāja M.Gerasimova
	IZPILDĪTĀJS:

Sabiedrība ar ierobežotu atbildību “BUILDER INDUSTRY”

Reģistrācijas Nr. 41503054059
juridiskā adrese: 18. novembra iela 31 – 8, Daugavpils, LV-5401

Valdes priekšsēdētājs A.Čipats


Maksātājs:

Daugavpils valstspilsētas pašvaldība

Reģ.Nr.90000077325

Kr.Valdemāra 1, Daugavpils, LV-5401

Konts: LV69HABA0001402041250

Banka: AS “Swedbank”

SWIFT: HABALV22

